http://www.thaigov.go.th

วันนี้ (4 ธันวาคม 2560) เวลา 09.00 น.ณ ห้องประชุม 501 ตึกบัญชาการ 1ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

​ ภายหลังเสร็จสิ้นการประชุม พันเอก อธิสิทธิ์ ไชยนุวัติ พร้อมด้วยพันเอกหญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี ได้ร่วมแถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

1. เรื่อง ร่างกฎกระทรวงฉบับที่ .. (พ.ศ. ....) ออกตามความในพระราชบัญญัติยศและ เครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497

|  |
| --- |
| **เศรษฐกิจ- สังคม** |

2.    เรื่อง  แนวทางการบริหารจัดการอุตสาหกรรมอ้อยและน้ำตาลทราย

3. เรื่อง ขอผ่อนผันการเข้าทำประโยชน์ในพื้นที่ลุ่มน้ำชั้นที่ 1 เพื่อดำเนินงานก่อสร้าง

สายส่งไฟฟ้าระดับแรงดัน 115 กิโลโวลต์ ช่วงสถานีไฟฟ้าฮอด อำเภอจอมทอง จังหวัดเชียงใหม่ ถึงสถานีไฟฟ้าแม่สะเรียง อำเภอแม่สะเรียง จังหวัด แม่ฮ่องสอนตามโครงการพัฒนาระบบสายส่งและสถานีไฟฟ้า ระยะที่ 9

ส่วนที่ 1

|  |
| --- |
| **ต่างประเทศ** |

4. เรื่อง ร่างปฏิญญาระดับรัฐมนตรีของการประชุมสมัชชาสิ่งแวดล้อมแห่ง สหประชาชาติ สมัยที่ 3

5. เรื่อง ขอความเห็นชอบท่าทีไทยสำหรับการประชุมรัฐมนตรีขององค์การการค้าโลก

สมัยสามัญ ครั้งที่ 11 และการประชุมที่เกี่ยวข้อง

|  |
| --- |
| **แต่งตั้ง** |

6. เรื่อง รัฐบาลเติร์กเมนิสถานเสนอขอแต่งตั้งเอกอัครราชทูตวิสามัญผู้มีอำนาจเต็ม

แห่งเติร์กเมนิสถานประจำประเทศไทย (กระทรวงการต่างประเทศ)

7. เรื่อง รัฐบาลราชอาณาจักรบาห์เรนเสนอขอแต่งตั้งเอกอัครราชทูตวิสามัญผู้มีอำนาจ เต็มแห่งราชอาณาจักรบาห์เรนประจำประเทศไทย (กระทรวงการต่างประเทศ)

8. เรื่อง การแต่งตั้งโฆษกกระทรวงศึกษาธิการ

9. เรื่อง การเปลี่ยนแปลงโฆษกสำนักงบประมาณ

10. เรื่อง การแต่งตั้งข้าราชการพลเรือนสามัญ (กระทรวงการต่างประเทศ)

11. เรื่อง การแต่งตั้งกรรมการผู้ทรงคุณวุฒิในคณะกรรมการบริหารกองทุนจัดรูปที่ดิน

เพื่อพัฒนาพื้นที่

12. เรื่อง ขออนุมัติแต่งตั้งข้าราชการพลเรือนสามัญให้ดำรงตำแหน่งประเภทบริหาร ระดับสูง (กระทรวงดิจิทัลเพื่อเศรษฐกิจและสังคม)

13. เรื่อง การแก้ไของค์ประกอบผู้แทนพิเศษของรัฐบาลในการแก้ไขปัญหาจังหวัด ชายแดนภาคใต้

14. เรื่อง มอบหมายให้รองนายกรัฐมนตรีรักษาราชการแทนนายกรัฐมนตรี

15. เรื่อง แต่งตั้งผู้รักษาราชการแทนรัฐมนตรีว่าการกระทรวงแรงงาน

16. เรื่อง การแต่งตั้งข้าราชการการเมือง (กระทรวงแรงงาน)

17. เรื่อง แต่งตั้งข้าราชการการเมือง (สำนักเลขาธิการนายกรัฐมนตรี)

18. เรื่อง แต่งตั้งกรรมการผู้ช่วยรัฐมนตรี

19. เรื่อง คำสั่งสำนักนายกรัฐมนตรี จำนวน 4 เรื่อง

**\*\*\*\*\*\*\*\*\*\*\*\*\*\*\*\*\*\*\***

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ร่างกฎกระทรวงฉบับที่ .. (พ.ศ. ....) ออกตามความในพระราชบัญญัติยศและเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497**

คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติยศและเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497 ตามที่กระทรวงมหาดไทย (มท.) เสนอและให้ส่งสำนักงานคณะกรรมการกฤษฎีกาตรวจพิจารณาแล้วดำเนินการต่อไปได้

มท. เสนอว่า โดยที่เครื่องแบบผู้บัญชาการ และเจ้าหน้าที่กองอาสารักษาดินแดนที่ใช้อยู่ในปัจจุบันยังไม่เหมาะสมตามหลักนิยม สมควรแก้ไขให้เกิดความคล่องตัว และมีความเหมาะสมสำหรับการปฏิบัติงาน ตลอดจนมีรูปแบบตามหลักนิยมและธรรมเนียมการแต่งเครื่องแบบ เช่นเดียวกับหน่วยงานข้างเคียง จึงสมควรปรับปรุงกฎกระทรวง ฉบับที่ 2 (พ.ศ. 2526) ออกตามความในพระราชบัญญัติยศ และเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497 ซึ่งแก้ไขเพิ่มเติมโดยกฎกระทรวง ฉบับที่ 3 (พ.ศ. 2531) ออกตามความในพระราชบัญญัติยศ และเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497 ในส่วนของเครื่องแบบผู้บังคับบัญชา และเจ้าหน้าที่กองอาสารักษาดินแดน เพื่อให้เหมาะสมตามหลักนิยม และแบบธรรมเนียมการแต่งเครื่องแบบ

**สาระสำคัญของร่างกฎกระทรวง**

แก้ไขเพิ่มเติมกฎกระทรวง ฉบับที่ 2 (พ.ศ. 2526) ออกตามความในพระราชบัญญัติยศและเครื่องแบบผู้บังคับบัญชาการ และเจ้าหน้าที่กองอาสารักษาดินแดน พ.ศ. 2497 ซึ่งแก้ไขเพิ่มเติมโดยกฎกระทรวง ฉบับที่ 3 (พ.ศ. 2531) ออกตามความในพระราชบัญญัติยศและเครื่องแบบผู้บังคับบัญชาและเจ้าหน้าที่กองอาสารักษาดินแดน พ.ศ. 2497 โดยกำหนดให้มีเครื่องแบบปกติเสื้อนอกคอแบะสีกากีสำหรับขาย ประกอบด้วย (1) หมวกทรงหม้อตาลสีกากี (2) เสื้อนอกคอแบะสีกากี (3) กางเกงขายาวแบบปกติสีกากีและ (4) รองเท้าหุ้มส้นหนังสีดำหรือสีน้ำตาลและเครื่องแบบปกติเสื้อนอกคอแบะสีกากีสำหรับหญิง ประกอบด้วย (1) หมวกแก๊ปทรงอ่อนพับปีกสีกากี (2) เสื้อนอกคอแบะสีกากี (3) กระโปรงสีกากี (4) ถุงเท้ายาวสีน้ำตาลอ่อน และ (5) รองเท้าหุ้มส้นหนังสีดำหรือสีน้ำตาล

|  |
| --- |
| **เศรษฐกิจ- สังคม** |

**2.  เรื่อง  แนวทางการบริหารจัดการอุตสาหกรรมอ้อยและน้ำตาลทราย**

                    คณะรัฐมนตรีมีมติเห็นชอบแนวทางการบริหารจัดการอุตสาหกรรมอ้อยและน้ำตาลทราย

ร่างประกาศคณะกรรมการอ้อยและน้ำตาลทราย จำนวน 1 ฉบับ และร่างระเบียบคณะกรรมการอ้อยและน้ำตาลทราย จำนวน 3 ฉบับ  รวม 4 ฉบับ ตามที่กระทรวงอุตสาหกรรม (อก.) เสนอ ดังนี้

1. ร่างประกาศคณะกรรมการอ้อยและน้ำตาลทราย เรื่อง หลักเกณฑ์และวิธีการเกี่ยวกับการจัดทำประมาณรายได้ การกำหนดและการชำระราคาอ้อยและค่าผลิตน้ำตาลทราย และอัตราส่วนของผลตอบแทนระหว่างชาวไร่อ้อยและโรงงาน พ.ศ. ....

2. ร่างระเบียบคณะกรรมการอ้อยและน้ำตาลทรายว่าด้วยการผลิต การบรรจุ การเก็บรักษาสถานที่เก็บรักษา การสำรวจ การขนย้าย การส่งมอบและการจำหน่ายน้ำตาลทราย พ.ศ. ....

3. ร่างระเบียบคณะกรรมการอ้อยและน้ำตาลทรายว่าด้วย หลักเกณฑ์ วิธีการ และเงื่อนไข

เกี่ยวกับการอนุญาตให้ส่งออกน้ำตาลทราย พ.ศ. ....

4. ร่างระเบียบคณะกรรมการอ้อยและน้ำตาลทรายว่าด้วยหลักเกณฑ์ วิธีการ และเงื่อนไข

การจัดเก็บเงินจากการจำหน่ายน้ำตาลทรายภายในราชอาณาจักรเข้ากองทุนอ้อยและน้ำตาลทราย พ.ศ. ....และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วน  แล้วดำเนินการต่อไปได้

**สาระสำคัญของเรื่อง**

                    กระทรวงอุตสาหกรรมได้เสนอ**แนวทางการบริหารจัดการอุตสาหกรรมอ้อยและน้ำตาลทราย ซึ่งประกอบด้วย แนวทางการบริหารจัดการน้ำตาลทราย**  โดยยกเลิกการกำหนดโควตาโดยให้โรงงานต้องมีการสำรองน้ำตาลทรายตามปริมาณ Buffer Stock ที่กำหนดปริมาณน้ำตาลทรายส่วนที่จะใช้เพื่อจำหน่ายส่งออก โดยให้คงจำนวน 400,000 ตันเท่าเดิม และแนวทางการคำนวณราคาอ้อยและผลตอบแทนการผลิตและจำหน่ายน้ำตาลทราย รวมทั้งปรับปรุงร่างประกาศและร่างระเบียบที่เกี่ยวข้อง เพื่อกำหนดให้คณะกรรมการกำหนดราคาขายเปลี่ยนวิธีการในการคำนวณรายได้ขั้นต้นและรายได้ขั้นสุดท้ายโดยการอ้างอิงราคาน้ำตาลทรายขาวตลาดลอนดอน หมายเลข 5 บวกกับค่าพรีเมียมน้ำตาลทรายไทยและยกเลิกมาตรการให้เงินช่วยเหลือ 160 บาทต่อตันอ้อยที่ได้รับจากรัฐบาล ยกเลิกการกำหนดน้ำตาลทรายโควตา ก. น้ำตาลทรายโควตา ข. และน้ำตาลทราย โควตา ค. กำหนดให้มีน้ำตาลทรายภายในประเทศ น้ำตาลทรายที่ส่งมอบให้บริษัทอ้อยและน้ำตาลไทย จำกัด น้ำตาลทรายเพื่อการส่งออกปละน้ำตาลทรายสำรอง  (Buffer Stock) รวมทั้งยกเลิกการกำหนดราคาน้ำตาลทรายภายในประเทศและปล่อยให้ราคาน้ำตาลทรายภายในประเทศเป็นไปตามกลไกของตลาด  ตลอดจนให้สำนักงานคณะกรรมการอ้อยและน้ำตาลทรายมีหน้าที่ในการสำรวจราคาเฉลี่ยของน้ำตาลทรายภายในประเทศที่ขายจริงใน 1 เดือน และกำหนดวิธีการคำนวณเงินเพื่อให้ทุกโรงงานนำส่งเงินเข้ากองทุนอ้อยและน้ำตาลทรายเป็นประจำทุกเดือน ซึ่งการดำเนินการดังกล่าวจะทำให้ระบบอุตสาหกรรมอ้อยและน้ำตาลทรายของประเทศเป็นไปโดยสอดรับกับข้อตกลงทางการค้าภายใต้องค์การการค้าโลก (WTO)  เขตการค้าเสรีอาเซียน  (AFTA)  และเป็นที่ยอมรับของสากลมากยิ่งขึ้น ซึ่งจะส่งผลดีต่ออุตสาหกรรมอ้อยและน้ำตาลทรายของประเทศ โดยสามารถสร้างงานและสร้างรายได้ทางเศรษฐกิจของประเทศโดยรวม

**3. เรื่อง ขอผ่อนผันการเข้าทำประโยชน์ในพื้นที่ลุ่มน้ำชั้นที่ 1 เพื่อดำเนินงานก่อสร้างสายส่งไฟฟ้าระดับแรงดัน 115 กิโลโวลต์ ช่วงสถานีไฟฟ้าฮอด อำเภอจอมทอง จังหวัดเชียงใหม่ ถึงสถานีไฟฟ้าแม่สะเรียง อำเภอแม่สะเรียง จังหวัดแม่ฮ่องสอน ตามโครงการพัฒนาระบบสายส่งและสถานีไฟฟ้า ระยะที่ 9 ส่วนที่ 1**

คณะรัฐมนตรีมีมติอนุมัติดังนี้

1. อนุมัติการขอผ่อนผันการเข้าทำประโยชน์ในพื้นที่ลุ่มน้ำชั้นที่ 1 เพื่อดำเนินงานก่อสร้างสายส่งไฟฟ้าระดับแรงดัน 115 กิโลโวลต์ ช่วงสถานีไฟฟ้าฮอด อำเภอจอมทอง จังหวัดเชียงใหม่ ถึงสถานีไฟฟ้าแม่สะเรียง อำเภอแม่สะเรียง จังหวัดแม่ฮ่องสอน ตามโครงการพัฒนาระบบสายส่งและสถานีไฟฟ้า ระยะที่ 9 ส่วนที่ 1 ของการไฟฟ้าส่วนภูมิภาคตามที่กระทรวงมหาดไทยเสนอ และให้กระทรวงมหาดไทย (กฟภ.) ดำเนินการตามมติของคณะกรรมการสิ่งแวดล้อมแห่งชาติในการประชุมครั้งที่ 4/2558 เมื่อวันที่ 8 ตุลาคม 2558 และรับความเห็นของกระทรวงทรัพยากรธรรมชาติและสิ่งแวดล้อม กระทรวงการคลัง กระทรวงพลังงาน สำนักงบประมาณ และสำนักงานคณะกรรมการพัฒนาการเศรษฐกิจและสังคมแห่งชาติไปดำเนินการต่อไปด้วย

2. ให้กระทรวงมหาดไทย (กฟภ.) เร่งดำเนินโครงการพัฒนาระบบสายส่งและสถานีไฟฟ้าดังกล่าวให้แล้วเสร็จโดยเร็ว โดยดำเนินการให้เป็นไปตามกฎหมาย ระเบียบ และมติคณะรัฐมนตรีที่เกี่ยวข้องอย่างเคร่งครัดด้วย

|  |
| --- |
| **ต่างประเทศ** |

**4. เรื่อง ร่างปฏิญญาระดับรัฐมนตรีของการประชุมสมัชชาสิ่งแวดล้อมแห่งสหประชาชาติ สมัยที่ 3**

คณะรัฐมนตรีมีมติรับทราบ เห็นชอบ และอนุมัติ ตามที่กระทรวงทรัพยากรธรรมชาติและสิ่งแวดล้อม (ทส.) เสนอ ดังนี้

1. รับทราบองค์ประกอบคณะผู้แทนไทยในการเข้าร่วมการประชุมสมัชชาสิ่งแวดล้อมแห่งสหประชาชาติ สมัยที่ 3 (The third session of the United Nations Environment Assembly: UNEA 3)ระหว่างวันที่ 4 – 6 ธันวาคม 2560 ณ กรุงไนโรบี สาธารณรัฐเคนยา (โดยมีเอกอัครราชทูตผู้แทนถาวรแห่งประเทศไทยประจำสหประชาชาติ ณ กรุงไนโรบี สาธารณรัฐเคนยา เป็นหัวหน้าคณะผู้แทนไทย)

2. เห็นชอบร่างปฏิญญาระดับรัฐมนตรีของ UNEA 3

3. เห็นชอบกรอบคำมั่นโดยสมัครใจที่ประเทศไทยจะประกาศ

4. อนุมัติให้หัวหน้าคณะผู้แทนไทยหรือผู้ที่ได้รับมอบหมายร่วมให้การรับรองในร่างปฏิญญาฯ ดังกล่าว

5. หากมีความจำเป็นต้องปรับปรุงแก้ไขร่างปฏิญญาฯ ที่มิใช่สาระสำคัญหรือไม่ขัดต่อผลประโยชน์ต่อประเทศไทย ให้เป็นดุลยพินิจของหัวหน้าคณะผู้แทนไทยเป็นผู้พิจารณาโดยไม่ต้องนำกลับไปเสนอคณะรัฐมนตรีใหม่จนสิ้นสุดการประชุม

**สาระสำคัญของเรื่อง**

1. **องค์ประกอบคณะผู้แทนไทยที่จะเข้าร่วม UNEA 3**ประกอบด้วย เอกอัครราชทูตผู้แทนถาวรแห่งประเทศไทยประจำสหประชาชาติ ณ กรุงไนโรบี สาธารณรัฐเคนยา หัวหน้าคณะผู้แทนไทย และผู้แทนหน่วยงานที่เกี่ยวข้องอีก 5 หน่วยงาน ได้แก่ ผู้แทนกรบควบคุมมลพิษ ผู้แทนกรมทรัพยากรทางทะเลและชายฝั่ง ผู้แทนกระทรวงการต่างประเทศ ผู้แทนกระทรวงสาธารณสุข ผู้แทนสำนักความร่วมมือด้านทรัพยากรธรรมชาติและสิ่งแวดล้อมระหว่างประเทศ

2. **ร่างปฏิญญาฯ** เป็นเอกสารที่แสดงถึงการตระหนักว่ามลพิษที่เกิดขึ้นในทุกรูปแบบทั้งทางอากาศ ดิน และน้ำ ก่อให้เกิดผลกระทบต่อสุขภาพ สังคม ระบบนิเวศ เศรษฐกิจ ความมั่นคง และความอยู่รอดของมนุษย์ และยังเชื่อมโยงกับปัญหาอื่นและเกี่ยวข้องกับการพัฒนาอย่างยั่งยืน ซึ่งการแก้ไขปัญหามลพิษเป็นการส่งเสริมการพัฒนาอย่างยั่งยืนของประเทศ ทั้งการต่อสู้ความยากจน การปรับปรุงให้มีสุขภาพที่ดีขึ้น การสร้างงานที่เหมาะสม การปรับปรุงให้สิ่งมีชีวิตทั้งบนบกและในน้ำให้ดีขึ้น และการลดภาวะโลกร้อน ในการนี้รัฐมนตรีสิ่งแวดล้อมร่วมกันให้คำมั่นว่าจะดำเนินงานเพื่อป้องกัน บรรเทาและจัดการแก้ไขปัญหามลพิษ โดยการพัฒนาองค์ความรู้ด้านวิทยาศาสตร์ นำข้อมูลเชิงประจักษ์มาเป็นพื้นฐานและให้ผู้มีส่วนได้ส่วนเสียเข้าร่วมในการตัดสินใจดำเนินงานตามข้อตกลงพหุภาคีด้านสิ่งแวดล้อมที่มีอยู่ โดยประเทศไทยจะประกาศคำมั่นโดยสมัครใจเพื่อให้นานาชาติทราบว่าประเทศไทยมีความตื่นตัวในการแก้ปัญหามลพิษ โดยมีกรอบคำมั่นโดยสมัครใจที่ยึดตามนโยบายของรัฐบาล ยุทธศาสตร์ 20 ปี และยุทธศาสตร์การจัดการมลพิษ 20 ปี โดยจะนำเสนอผลการดำเนินงานของรัฐบาลที่เป็นรูปธรรมชัดเจน ทั้งนี้ การประชุมฯ ได้กำหนดให้มีการรับรองปฏิญญาระดับรัฐมนตรีในช่วงการประชุมระดับสูง

**5. เรื่อง ขอความเห็นชอบท่าทีไทยสำหรับการประชุมรัฐมนตรีขององค์การการค้าโลก สมัยสามัญ ครั้งที่ 11 และการประชุมที่เกี่ยวข้อง**

คณะรัฐมนตรีมีมติเห็นชอบต่อท่าทีไทยสำหรับการประชุมรัฐมนตรี (Ministerial Conference: MC) ขององค์การการค้าโลก (World Trade Organization: WTO) สมัยสามัญ ครั้งที่ 11(MC 11) และการประชุมที่เกี่ยวข้องตามที่กระทรวงพาณิชย์ (พณ.) เสนอและมอบให้รัฐมนตรีว่าการกระทรวงพาณิชย์หรือผู้ที่ได้รับมอบหมายพิจารณาใช้ดุลยพินิจตามสถานการณ์และความเหมาะสมในเรื่องอื่นใดที่จะเป็นประโยชน์ต่อไป

**สาระสำคัญของเรื่อง**

พณ. รายงานว่า

1. **อาร์เจนตินาจะเป็นเจ้าภาพจัดการประชุม MC 11 ระหว่างวันที่ 10-13 ธันวาคม 2560 ณ กรุงบัวโนสไอเรส** เพื่อพิจารณาและตัดสินใจเกี่ยวกับแนวทางการดำเนินงานของ WTO เพื่อให้การเจรจาเปิดเสรีทางการค้าของWTO ในรอบปัจจุบัน (รอบโดฮา) มีความคืบหน้าโดยกลุ่มประเทศผู้ส่งออกสินค้าเกษตร (กลุ่มเคร์นส์: Cairns Group) ซึ่งไทยเป็นสมาชิกอาจจัดให้มีการประชุมระดับรัฐมนตรีของกลุ่มเคร์นส์ ในวันที่ 11 ธันวาคม 2560 ระหว่างการประชุม MC 11 ด้วย

2. ในการประชุม MC 11 ครั้งนี้ มีประเด็นสำคัญที่สมาชิกพยายามผลักดัน ได้แก่ การเจรจาจัดทำกฎเกณฑ์กำกับการค้าสินค้าเกษตร การจัดทำกฎเกณฑ์ทางการค้า การค้าบริการ ประเด็นว่าด้วยการพัฒนาและประเด็นที่เกี่ยวข้องกับประเทศพัฒนาน้อยที่สุด พาณิชย์อิเล็กทรอนิกส์ การสนับสนุนวิสาหกิจขนาดกลาง ขนาดย่อม และรายย่อม การค้าสินค้าอุตสาหกรรม การอำนวยความสะดวกการลงทุน การพัฒนาระบบการดำเนินงานภายใต้ WTO และประเด็นต่อเนื่องจากการประชุม MC 10

3. การประชุม MC 11 จะสรุปผลในรูปแบบของรายงานสรุปผลการประชุม (Summary Report) หรือบันทึกรายงานการประชุมของประธานฯ (Chairman’s Concluding Statement) หรือปฏิญญาของรัฐมนตรี (Ministerial Declaration) ขณะที่การประชุมกลุ่มเคร์นส์จะมีการออกถ้อยแถลงของรัฐมนตรีร่วมกัน (Statement of the Cairns Group Ministerial Meeting) ซึ่งผลการประชุมทั้งสองเรื่องจะเป็นเอกสารที่ไม่มีการลงนามและไม่มีวัตถุประสงค์ที่จะก่อให้เกิดพันธกรณีตามกฎหมายระหว่างประเทศ

|  |
| --- |
| **แต่งตั้ง** |

**6. เรื่อง รัฐบาลเติร์กเมนิสถานเสนอขอแต่งตั้งเอกอัครราชทูตวิสามัญผู้มีอำนาจเต็มแห่งเติร์กเมนิสถานประจำประเทศไทย (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลเติร์กเมนิสถานมีความประสงค์ขอแต่งตั้ง **นายยัซคูลี มัมเมดอฟ** (Mr.Yazkuli Mammedov) ให้ดำรงตำแหน่ง เอกอัครราชทูตวิสามัญผู้มีอำนาจเต็มแห่งเติร์กเมนิสถานประจำประเทศไทย คนแรก โดยมีถิ่นพำนัก ณ กรุงกัวลาลัมเปอร์ มาเลเซีย ตามที่กระทรวงการต่างประเทศเสนอ

**7. เรื่อง รัฐบาลราชอาณาจักรบาห์เรนเสนอขอแต่งตั้งเอกอัครราชทูตวิสามัญผู้มีอำนาจเต็มแห่งราชอาณาจักรบาห์เรนประจำประเทศไทย (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลราชอาณาจักรบาห์เรนมีความประสงค์ขอแต่งตั้ง **นายอะห์มัด อับดุลเลาะฮ์ อะห์มัด อัลฮัรมะซี อัลฮาญะรี** (Mr. Ahmed Abdulla Ahmed AlharmasiAlhajeri) ให้ดำรงตำแหน่งเอกอัครราชทูตวิสามัญผู้มีอำนาจเต็มแห่งราชอาณาจักรบาห์เรนประจำประเทศไทย โดยมีถิ่นพำนัก ณ กรุงเทพมหานคร สืบแทน นายอาเดล ยูซุฟ ซาตีร์ (Mr. Adel YousifSater) ตามที่กระทรวงการต่างประเทศเสนอ

**8. เรื่อง การแต่งตั้งโฆษกกระทรวงศึกษาธิการ**

คณะรัฐมนตรีมีมติรับทราบตามที่กระทรวงศึกษาธิการ (ศธ.) เสนอการแต่งตั้งโฆษกกระทรวงศึกษาธิการ (โฆษก ศธ.) เนื่องจากมีการเปลี่ยนแปลงผู้ดำรงตำแหน่งหน้าที่ทางราชการของ ศธ. จึงได้แต่งตั้งโฆษกกระทรวงใหม่ **จากเดิม** นายกมล รอดคล้าย เลขาธิการสภาการศึกษา **เป็น นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน เป็น โฆษก ศธ.**

**9. เรื่อง การเปลี่ยนแปลงโฆษกสำนักงบประมาณ**

คณะรัฐมนตรีมีมติรับทราบตามที่สำนักงบประมาณ (สงป.) เสนอการเปลี่ยนแปลงโฆษก สงป. ตามมติคณะรัฐมนตรีเมื่อวันที่ 19 มกราคม 2559 **เป็น** ดังนี้

1. ผู้ช่วยผู้อำนวยการสำนักงบประมาณ (นายบุญชู ประสพกิจถาวร) เป็นโฆษก สงป.

2. ผู้อำนวยการกองยุทธศาสตร์การงบประมาณ (นางเพชรรัตน์ เสรีพันธ์พาณิช) เป็นผู้ช่วยโฆษก สงป.

**10. เรื่อง การแต่งตั้งข้าราชการพลเรือนสามัญ (กระทรวงการต่างประเทศ)**

คณะรัฐมนตรีมีมติอนุมัติตามที่กระทรวงการต่างประเทศเสนอแต่งตั้งข้าราชการพลเรือนสามัญ สังกัดกระทรวงการต่างประเทศ ให้ดำรงตำแหน่งประเภทบริหารระดับสูง จำนวน 5 ราย ดังนี้

1. **นายปัญญรักษ์ พูลทรัพย์** รองปลัดกระทรวง สำนักงานปลัดกระทรวง ดำรงตำแหน่ง เอกอัครราชทูต สถานเอกอัครราชทูต ณ กรุงพนมเปญ ราชอาณาจักรกัมพูชา

2. **นายดำรง ใคร่ครวญ** เอกอัครราชทูต สถานเอกอัครราชทูต ณ กรุงกัวลาลัมเปอร์ มาเลเซีย ดำรงตำแหน่ง รองปลัดกระทรวง สำนักงานปลัดกระทรวง

3. **นางนันทนา ศิวะเกื้อ** อธิบดีกรมอเมริกาและแปซิฟิกใต้ ดำรงตำแหน่ง เอกอัครราชทูต สถานเอกอัครราชทูต ณ กรุงแคนเบอร์รา เครือรัฐออสเตรเลีย

4. **นายศรัณย์ เจริญสุวรรณ** เอกอัครราชทูต สถานเอกอัครราชทูต ณ กรุงโซล สาธารณรัฐเกาหลี ดำรงตำแหน่ง อธิบดีกรมอเมริกาและแปซิฟิกใต้

5. **นายเกริกพันธุ์ ฤกษ์จำนง** อธิบดีกรมเอเชียใต้ ตะวันออกกลางและแอฟริกา ดำรงตำแหน่ง เอกอัครราชทูตประจำกระทรวง สำนักงานปลัดกระทรวง

ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตำแหน่งที่ว่างและสับเปลี่ยนหมุนเวียน ซึ่งการแต่งตั้งข้าราชการให้ไปดำรงตำแหน่งเอกอัครราชทูตประจำต่างประเทศตามข้อ 1. และ 3. ได้รับความเห็นชอบจากประเทศผู้รับ

**11. เรื่อง การแต่งตั้งกรรมการผู้ทรงคุณวุฒิในคณะกรรมการบริหารกองทุนจัดรูปที่ดินเพื่อพัฒนาพื้นที่**

คณะรัฐมนตรีมีมติอนุมัติตามที่กระทรวงมหาดไทยเสนอแต่งตั้งกรรมการผู้ทรงคุณวุฒิในคณะกรรมการบริหารกองทุนจัดรูปที่ดินเพื่อพัฒนาพื้นที่ชุดเดิม จำนวน 3 คนที่ได้ดำรงตำแหน่งครบวาระสองปี ให้ดำรงตำแหน่งต่อไปอีกวาระหนึ่ง ดังนี้ 1. นายสุพล ศรีพันธุ์ 2. นายสมบัติ ทวีผลจรูญ 3. นายวีระพงษ์ บุญญานุสนธิ์ ทั้งนี้ ตั้งแต่วันที่ 4 ธันวาคม 2560 เป็นต้นไป

**12. เรื่อง ขออนุมัติแต่งตั้งข้าราชการพลเรือนสามัญให้ดำรงตำแหน่งประเภทบริหารระดับสูง (กระทรวงดิจิทัลเพื่อเศรษฐกิจและสังคม)**

คณะรัฐมนตรีมีมติอนุมัติตามที่กระทรวงดิจิทัลเพื่อเศรษฐกิจและสังคมเสนอแต่งตั้ง **นางอาทิตยา สุธาธรรม** ที่ปรึกษาด้านการสื่อสาร (นักวิเคราะห์นโยบายและแผนทรงคุณวุฒิ) กลุ่มที่ปรึกษา สำนักงานปลัดกระทรวง ให้ดำรงตำแหน่ง รองปลัดกระทรวง สำนักงานปลัดกระทรวง กระทรวงดิจิทัลเพื่อเศรษฐกิจและสังคม ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตำแหน่งที่ว่าง

**13. เรื่อง การแก้ไของค์ประกอบผู้แทนพิเศษของรัฐบาลในการแก้ไขปัญหาจังหวัดชายแดนภาคใต้**

คณะรัฐมนตรีมีมติเห็นชอบตามที่สำนักงานสภาความมั่นคงแห่งชาติ (สมช.) ในฐานะสำนักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้ (คปต.) เสนอการแก้ไของค์ประกอบผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ตามคำสั่งสำนักนายกรัฐมนตรี ที่ 229/2559 ลงวันที่ 9 ตุลาคม 2559 เรื่อง การแต่งตั้งผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ ดังนี้

1. ให้ยกเลิกองค์ประกอบผู้แทนพิเศษของรัฐบาล ฯ

(1) พลเอก อุดมเดช สีตบุตร หัวหน้าผู้แทนพิเศษของรัฐบาล

(2) พลเอก สุรเชษฐ์ ชัยวงศ์ รองหัวหน้าผู้แทนพิเศษของรัฐบาล

(11) นายพรชาต บุนนาค ผู้แทนพิเศษของรัฐบาล

(13) นายภาณุ อุทัยรัตน์ ผู้แทนพิเศษของรัฐบาลและเลขานุการผู้แทนพิเศษของรัฐบาล

2. ให้ใช้ความต่อไปนี้แทน

(1) พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล

(2) พลเอก ชัยชาญ ช้างมงคล รองหัวหน้าผู้แทนพิเศษของรัฐบาล

(11) นายภาณุ อุทัยรัตน์ ผู้แทนพิเศษของรัฐบาล

(13) นายพรชาต บุนนาค ผู้แทนพิเศษของรัฐบาลและเลขานุการผู้แทนพิเศษของรัฐบาล

**14. เรื่อง มอบหมายให้รองนายกรัฐมนตรีรักษาราชการแทนนายกรัฐมนตรี**

คณะรัฐมนตรีมีมติเห็นชอบตามที่สำนักเลขาธิการนายกรัฐมนตรีเสนอมอบหมายให้รองนายกรัฐมนตรีรักษาราชการแทนนายกรัฐมนตรี ดังนี้

1. ในกรณีที่นายกรัฐมนตรีไม่อาจปฏิบัติราชการได้ คณะรัฐมนตรีมอบหมายเป็นหลักการให้รองนายกรัฐมนตรีคนใดคนหนึ่งเป็นผู้รักษาราชการแทน ตามลำดับ ดังนี้

(1) พลเอก ประวิตร วงษ์สุวรรณ

(2) พลอากาศเอก ประจิน จั่นตอง

(3) นายสมคิด จาตุศรีพิทักษ์

(4) นายวิษณุ เครืองาม

(5) พลเอก ฉัตรชัย สาริกัลยะ

2. ในระหว่างการรักษาราชการแทนนายกรัฐมนตรี ผู้รักษาราชการแทนข้างต้นจะสั่งการใดเกี่ยวกับการบริหารงานบุคคลและการอนุมัติเงินงบประมาณอันอยู่ในอำนาจของนายกรัฐมนตรีได้ ต้องได้รับความเห็นชอบจากนายกรัฐมนตรีเสียก่อน

**15. เรื่อง แต่งตั้งผู้รักษาราชการแทนรัฐมนตรีว่าการกระทรวงแรงงาน**

คณะรัฐมนตรีมีมติอนุมัติเป็นหลักการมอบหมายผู้รักษาราชการแทนรัฐมนตรีว่าการกระทรวงแรงงานในกรณีที่ไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 ตามลำดับ ตามที่กระทรวงแรงงานเสนอ ดังนี้ 1. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) 2. รัฐมนตรีว่าการกระทรวงการพัฒนาสังคมและความมั่นคงของมนุษย์ (พลเอก อนันตพร กาญจนรัตน์)

**16. เรื่อง การแต่งตั้งข้าราชการการเมือง (กระทรวงแรงงาน)**

คณะรัฐมนตรีมีมติเห็นชอบตามที่กระทรวงแรงงานเสนอการแต่งตั้งข้าราชการการเมือง ดังนี้

1. **พลตำรวจเอก สุวัฒน์ จันทร์อิทธิกุล** ดำรงตำแหน่งที่ปรึกษารัฐมนตรีว่าการกระทรวงแรงงาน

2. **พลตำรวจเอก พีระ พุ่มพิเชฏฐ์** ดำรงตำแหน่งเลขานุการรัฐมนตรีว่าการกระทรวงแรงงาน

ทั้งนี้ ตั้งแต่วันที่ 4 ธันวาคม 2560 เป็นต้นไป

**17. เรื่อง แต่งตั้งข้าราชการการเมือง (สำนักเลขาธิการนายกรัฐมนตรี)**

คณะรัฐมนตรีมีมติอนุมัติตามที่สำนักเลขาธิการนายกรัฐมนตรีเสนอการแต่งตั้ง **พลเอก ประสาท สุขเกษตร** ให้ดำรงตำแหน่งข้าราชการการเมือง ตำแหน่งรองเลขาธิการนายกรัฐมนตรีฝ่ายการเมือง (พลเอก ฉัตรชัย สาริกัลยะ)

**18. เรื่อง แต่งตั้งกรรมการผู้ช่วยรัฐมนตรี**

คณะรัฐมนตรีมีมติเห็นชอบตามที่สำนักเลขาธิการนายกรัฐมนตรีเสนอแต่งตั้งบุคคลเป็นกรรมการผู้ช่วยรัฐมนตรี ดังนี้

1. **พลเอก ปัฐมพงศ์ ประถมภัฏ** ให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจำสำนักนายกรัฐมนตรี

2. **หม่อมหลวงปนัดดา ดิศกุล** ให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจำนายกรัฐมนตรี

3. **นางจินตนา ชัยวรรณาการ** ให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจำนายกรัฐมนตรี

**19. เรื่อง คำสั่งสำนักนายกรัฐมนตรี จำนวน 4 เรื่อง**

คณะรัฐมนตรีมีมติรับทราบคำสั่งสำนักนายกรัฐมนตรี จำนวน 4 เรื่อง ดังนี้

1. คำสั่งสำนักนายกรัฐมนตรี ที่ 322/2560 เรื่อง มอบหมายให้รองนายกรัฐมนตรีรักษาราชการ

แทนนายกรัฐมนตรีและมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนกัน

1. คำสั่งสำนักนายกรัฐมนตรี ที่ 323/2560 เรื่อง มอบหมายและมอบอำนาจให้รอง

นายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี

1. คำสั่งสำนักนายกรัฐมนตรี ที่ 324/2560 เรื่อง มอบหมายและมอบอำนาจให้รอง

นายกรัฐมนตรีและรัฐมนตรีประจำสำนักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสำนักนายกรัฐมนตรี

1. คำสั่งสำนักนายกรัฐมนตรี ที่ 325/2560 เรื่อง มอบหมายให้รองนายกรัฐมนตรีและรัฐมนตรี

ประจำสำนักนายกรัฐมนตรีกำกับและติดตามการปฏิบัติราชการกลุ่มจังหวัดแบบบูรณาการ

**สาระสำคัญ**

**1. คำสั่งสำนักนายกรัฐมนตรีที่ 322/2560เรื่อง มอบหมายให้รองนายกรัฐมนตรีรักษาราชการแทนนายกรัฐมนตรีและมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรี**

## **ปฏิบัติราชการแทนกัน**

ตามที่ได้มีคำสั่งสำนักนายกรัฐมนตรีที่ 219/2558 เรื่อง มอบหมายให้รองนายกรัฐมนตรีรักษาราชการแทนนายกรัฐมนตรี และมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนกัน ลงวันที่ 25 สิงหาคม 2558 และคำสั่งสำนักนายกรัฐมนตรีที่ 311/2559 เรื่อง ปรับปรุงการมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนกัน ลงวันที่ 24 ธันวาคม 2559 นั้น โดยที่ได้มีประกาศพระราชโองการโปรดเกล้าฯ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี ลงวันที่ 23 พฤศจิกายน 2560 จึงสมควรปรับปรุงการมอบหมายและมอบอำนาจให้เป็นไปอย่างเหมาะสมและสอดคล้องกับโครงสร้างการบริหารราชการแผ่นดินในปัจจุบัน

## **อาศัยอำนาจตามความใน มาตรา 10 มาตรา 11 มาตรา 12 มาตรา 15 มาตรา 38 มาตรา 41 มาตรา 42 มาตรา 48 และมาตรา 49 แห่งพระราชบัญญัติระเบียบบริหารราชการแผ่นดินพ.ศ. 2534 และที่แก้ไขเพิ่มเติม ประกอบกับมติคณะรัฐมนตรี เมื่อวันที่ 4 ธันวาคม 2560 จึงให้ยกเลิกคำสั่งสำนักนายกรัฐมนตรีที่ 219/2558 ลงวันที่ 25 สิงหาคม 2558 และคำสั่งสำนักนายกรัฐมนตรี ที่ 311/2559 ลงวันที่ 24 ธันวาคม 2559 และนายกรัฐมนตรีโดยความเห็นชอบของคณะรัฐมนตรี จึงมีคำสั่งมอบหมายให้รองนายกรัฐมนตรีรักษาราชการแทนนายกรัฐมนตรี และมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนกัน ดังต่อไปนี้**

**ส่วนที่ 1 คณะรัฐมนตรีมอบหมายให้รองนายกรัฐมนตรีรักษาราชการแทนนายกรัฐมนตรี**

1. ในกรณีที่นายกรัฐมนตรีไม่อาจปฏิบัติราชการได้ คณะรัฐมนตรีมอบหมายให้รองนายกรัฐมนตรีเป็นผู้รักษาราชการแทนนายกรัฐมนตรี ตามลำดับ ดังนี้

1.1 พลเอก ประวิตร วงษ์สุวรรณ

1.2 พลอากาศเอก ประจิน จั่นตอง

1.3 นายสมคิด จาตุศรีพิทักษ์

1.4 นายวิษณุ เครืองาม

1.5 พลเอก ฉัตรชัย สาริกัลยะ

2. ในระหว่างการรักษาราชการแทนนายกรัฐมนตรี ผู้รักษาราชการแทนข้างต้นจะสั่งการใดเกี่ยวกับการบริหารงานบุคคลและการอนุมัติเงินงบประมาณอันอยู่ในอำนาจของนายกรัฐมนตรีได้ ต้องได้รับความเห็นชอบจากนายกรัฐมนตรีเสียก่อน

**ส่วนที่ 2 นายกรัฐมนตรีมอบหมายและมอบอำนาจให้รองนายกรัฐมนตรีปฏิบัติราชการ แทนนายกรัฐมนตรี**

ในกรณีที่รองนายกรัฐมนตรีท่านใดท่านหนึ่งไม่อยู่หรือไม่อาจปฏิบัติราชการได้ ให้รองนายกรัฐมนตรีปฏิบัติราชการแทนกันตามลำดับ ดังนี้

|  |  |  |
| --- | --- | --- |
| **ลำดับที่** | **รองนายกรัฐมนตรี** | **รองนายกรัฐมนตรีที่ปฏิบัติราชการแทนตามลำดับ** |
| 1. | พลเอก ประวิตร วงษ์สุวรรณ | 1. พลอากาศเอก ประจิน จั่นตอง |
| 2. นายสมคิด จาตุศรีพิทักษ์ |
| 2. | พลอากาศเอก ประจิน จั่นตอง | 1. นายสมคิด จาตุศรีพิทักษ์ |
|  |  | 2. นายวิษณุ เครืองาม |
| 3. | นายสมคิด จาตุศรีพิทักษ์ | 1. นายวิษณุ เครืองาม |
|  |  | 2. พลอากาศเอก ประจิน จั่นตอง |
| 4. | นายวิษณุ เครืองาม | 1. พลเอก ฉัตรชัย สาริกัลยะ |
|  |  | 2. พลเอก ประวิตร วงษ์สุวรรณ |
| 5. | พลเอก ฉัตรชัย สาริกัลป์ยะ | 1. พลเอก ประวิตร วงษ์สุวรรณ |
|  |  | 2. นายวิษณุ เครืองาม |

**ส่วนที่ 3 นายกรัฐมนตรีมอบหมายและมอบอำนาจให้รัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี**

ในกรณีที่รัฐมนตรีประจำสำนักนายกรัฐมนตรีไม่อยู่หรือไม่อาจปฏิบัติราชการได้   
ให้รองนายกรัฐมนตรีและรัฐมนตรีประจำสำนักนายกรัฐมนตรี ปฏิบัติราชการแทนกัน ตามลำดับ ดังนี้

|  |  |  |
| --- | --- | --- |
| **ลำดับที่** | **รัฐมนตรีประจำสำนักนายกรัฐมนตรี** | **รองนายกรัฐมนตรีและรัฐมนตรีประจำสำนักนายกรัฐมนตรีที่ปฏิบัติราชการแทน**  **ตามลำดับ** |
| 1. | นายสุวพันธุ์ ตันยุวรรธนะ | 1. นายกอบศักดิ์ ภูตระกูล |
|  |  | 2. นายวิษณุ เครืองาม |
| 2. | นายกอบศักดิ์ ภูตระกูล | 1. นายสุวพันธุ์ ตันยุวรรธนะ |
|  |  | 2. นายวิษณุ เครืองาม |

ทั้งนี้ ตั้งแต่วันที่ 4 ธันวาคม พ.ศ. 2560 เป็นต้นไป

# 

# 2. คำสั่งสำนักนายกรัฐมนตรี ที่323 /2560เรื่องมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี

ตามที่ได้มีคำสั่งสำนักนายกรัฐมนตรี ที่ 309/2559 เรื่อง มอบหมายและมอบอำนาจให้รองนายกรัฐมนตรี และรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี ลงวันที่ 24 ธันวาคม 2559 คำสั่งสำนักนายกรัฐมนตรี ที่ 37/2560 เรื่อง ปรับปรุงคำสั่งมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี ลงวันที่ 24 มกราคม 2560 และคำสั่งสำนักนายกรัฐมนตรีที่ 241/2560 เรื่อง ปรับปรุงคำสั่งมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี ลงวันที่ 22 กันยายน 2560 นั้น

## อาศัยอำนาจตามความในมาตรา 10 และมาตรา 15 แห่งพระราชบัญญัติระเบียบบริหารราชการแผ่นดินพ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่5) พ.ศ. 2545มาตรา 11 และมาตรา 12 แห่งพระราชบัญญัติระเบียบบริหารราชการแผ่นดินพ.ศ. 2534 และมาตรา 38 แห่งพระราชบัญญัติระเบียบบริหารราชการแผ่นดินพ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่7) พ.ศ. 2550 ประกอบกับพระราชกฤษฎีกาว่าด้วยการมอบอำนาจ พ.ศ. 2550 นายกรัฐมนตรี จึงมีคำสั่งให้ยกเลิกคำสั่งสำนักนายกรัฐมนตรี ที่ 309/2559 ลงวันที่ 24 ธันวาคม 2559 คำสั่งสำนักนายกรัฐมนตรี ที่ 37/2560 ลงวันที่ 24 มกราคม 2560 และคำสั่งสำนักนายกรัฐมนตรี ที่ 241/2560 ลงวันที่ 22 กันยายน 2560 และมีคำสั่งมอบหมายและมอบอำนาจให้รองนายกรัฐมนตรีกำกับการบริหารราชการแทนนายกรัฐมนตรี และให้รองนายกรัฐมนตรีและรัฐมนตรีประจำสำนักนายกรัฐมนตรี สั่งและปฏิบัติราชการแทนนายกรัฐมนตรี และกำกับดูแลแทนนายกรัฐมนตรี สำหรับส่วนราชการรัฐวิสาหกิจองค์การมหาชน และหน่วยงานของรัฐ ตามลำดับ ดังต่อไปนี้

**ส่วนที่ 1 นิยาม**

**ในคำสั่งนี้**

**“กำกับการบริหารราชการ”**หมายความว่า กำกับโดยทั่วไปซึ่งการบริหารราชการแผ่นดินของส่วนราชการเพื่อให้เป็นไปตามกฎหมายและนโยบายของคณะรัฐมนตรีหรือนายกรัฐมนตรี มีอำนาจสั่งให้ส่วนราชการชี้แจงแสดงความคิดเห็นหรือรายงานเกี่ยวกับการปฏิบัติราชการหรือการปฏิบัติงานสั่งสอบสวนข้อเท็จจริง ตลอดจนอนุมัติให้นำเรื่องเสนอคณะรัฐมนตรี และอนุมัติตามมติคณะรัฐมนตรีวันที่13ธันวาคม พ.ศ. 2520เกี่ยวกับการมอบอำนาจให้รองนายกรัฐมนตรีที่ปฏิบัติราชการแทนนายกรัฐมนตรีอนุญาตหรืออนุมัติเรื่องต่างๆ ของส่วนราชการในกำกับการบริหารราชการไปก่อนได้ แล้วเสนอคณะรัฐมนตรีทราบ

**“สั่งและปฏิบัติราชการ”** หมายความว่าสั่งอนุญาตหรืออนุมัติให้ส่วนราชการหรือข้าราชการหรือผู้ปฏิบัติงานในส่วนราชการ ปฏิบัติราชการหรือดำเนินการใดๆ ได้ตามกฎหมายกฎ ระเบียบ ประกาศ คำสั่ง หรือมติคณะรัฐมนตรี ในฐานะผู้บังคับบัญชา รัฐมนตรีเจ้าสังกัดหรือรัฐมนตรีเจ้ากระทรวง

**“กำกับดูแล”** หมายความว่ากำกับดูแลรัฐวิสาหกิจ องค์การมหาชน หรือหน่วยงานของรัฐให้เป็นไปตามกฎหมาย และให้สอดคล้องกับวัตถุประสงค์ของการจัดตั้ง รัฐวิสาหกิจ องค์การมหาชนหรือหน่วยงานของรัฐ นโยบายของรัฐบาลและมติคณะรัฐมนตรีที่เกี่ยวข้องตลอดจนการสั่งให้รัฐวิสาหกิจ องค์การมหาชนหรือหน่วยงานของรัฐชี้แจงแสดงความคิดเห็น ทำรายงานหรือยับยั้งการกระทำของรัฐวิสาหกิจ องค์การมหาชนหรือหน่วยงานของรัฐที่ขัดต่อวัตถุประสงค์ของการจัดตั้งรัฐวิสาหกิจ องค์การมหาชน หรือหน่วยงานของรัฐ นโยบายของรัฐบาลหรือมติคณะรัฐมนตรีที่เกี่ยวข้องและสั่งสอบสวนข้อเท็จจริงเกี่ยวกับการดำเนินการ

**ส่วนที่2**

**1. รองนายกรัฐมนตรี(พลเอก ประวิตร วงษ์สุวรรณ)**

**1.1 การมอบหมายและมอบอำนาจให้กำกับการบริหารราชการแทนนายกรัฐมนตรี ดังนี้**

1.1.1 กระทรวงกลาโหม

1.1.2 กระทรวงทรัพยากรธรรมชาติและสิ่งแวดล้อม

1.1.3 กระทรวงมหาดไทย

1.1.4 กระทรวงแรงงาน

**1.2 มอบหมายและมอบอำนาจให้กำกับการบริหารราชการและสั่งและปฏิบัติราชการแทนนายกรัฐมนตรี ดังนี้**

- สำนักงานตำรวจแห่งชาติ

**1.3 มอบหมายและมอบอำนาจให้สั่งและปฏิบัติราชการแทนนายกรัฐมนตรี ดังนี้**

1.3.1 สำนักข่าวกรองแห่งชาติ

1.3.2 สำนักงานสภาความมั่นคงแห่งชาติ

1.3.3 ศูนย์อำนวยการบริหารจังหวัดชายแดนภาคใต้

**1.4 มอบหมายให้กำกับดูแลองค์การมหาชน ดังนี้**

- สถาบันบริหารจัดการธนาคารที่ดิน (องค์การมหาชน)

**1.5ลงนามรับสนองพระบรมราชโองการและลงนามในประกาศสำนักนายกรัฐมนตรีที่เกี่ยวข้องกับการมีพระบรมราชโองการในเรื่องตามข้อ1.1–ข้อ 1.4 ยกเว้น**

1.5.1 เรื่องที่เกี่ยวกับกฎหมาย

1.5.2 การสถาปนาพระอิสริยยศอิสริยศักดิ์สมณศักดิ์

1.5.3 การแต่งตั้ง ในกรณีการแต่งตั้งประธานศาลฎีกาประธานศาลปกครองสูงสุด ข้าราชการตำแหน่งหัวหน้าส่วนราชการระดับกระทรวงและกรม เอกอัครราชทูตประจำต่างประเทศ กงสุล และกรรมการที่มีตำแหน่งหน้าที่สำคัญ

1.5.4 การพระราชทานยศทหาร ตำรวจ ชั้นนายพล

1.5.5 การพระราชทานเครื่องราชอิสริยาภรณ์แก่พระบรมวงศานุวงศ์ และการพระราชทานเครื่องราชอิสริยาภรณ์ประจำปี

1.5.6 การสถาปนาความสัมพันธ์ทางการทูตหรือความสัมพันธ์ระหว่างประเทศ และการประกาศใช้ความตกลงระหว่างประเทศ

1.5.7 เรื่องสำคัญที่เคยมีประเพณีปฏิบัติให้เสนอนายกรัฐมนตรีลงนาม

**ส่วนที่3**

**2.รองนายกรัฐมนตรี(พลอากาศเอก ประจิน จั่นตอง)**

**2.1 การมอบหมายและมอบอำนาจให้กำกับการบริหารราชการแทนนายกรัฐมนตรี ดังนี้**

2.1.1 กระทรวงดิจิทัลเพื่อเศรษฐกิจและสังคม

2.1.2 กระทรวงพลังงาน

2.1.3 กระทรวงศึกษาธิการ

2.1.4 กระทรวงยุติธรรม

2.1.5 สำนักงานคณะกรรมการวิจัยแห่งชาติ

**2.2 มอบหมายให้กำกับดูแลองค์การมหาชนและหน่วยงานของรัฐ ดังนี้**

2.2.1สำนักงานรับรองมาตรฐานและประเมินคุณภาพการศึกษา

(องค์การมหาชน)

2.2.2สำนักงานบริหารและพัฒนาองค์ความรู้ (องค์การมหาชน)

2.2.3สถาบันคุณวุฒิวิชาชีพ (องค์การมหาชน)

2.2.4 สำนักงานกองทุนสนับสนุนการวิจัย

**2.3 ลงนามรับสนองพระบรมราชโองการและลงนามในประกาศสำนักนายกรัฐมนตรีที่เกี่ยวข้องกับการมีพระบรมราชโองการในเรื่องตามข้อ 2.1 - ข้อ 2.2 ยกเว้นการดำเนินการตามกรณีในข้อ1.5.1 - ข้อ 1.5.7**

**ส่วนที่4**

**3.รองนายกรัฐมนตรี(นายสมคิด จาตุศรีพิทักษ์)**

**3.1 การมอบหมายและมอบอำนาจให้กำกับการบริหารราชการแทนนายกรัฐมนตรี ดังนี้**

3.1.1 กระทรวงการคลัง

3.1.2 กระทรวงการต่างประเทศ

3.1.3 กระทรวงการท่องเที่ยวและกีฬา

3.1.4 กระทรวงเกษตรและสหกรณ์

3.1.5 กระทรวงคมนาคม

3.1.6 กระทรวงพาณิชย์

3.1.7 กระทรวงวิทยาศาสตร์และเทคโนโลยี

3.1.8 กระทรวงอุตสาหกรรม

3.1.9 สำนักงานคณะกรรมการพัฒนาการเศรษฐกิจและสังคมแห่งชาติ

3.1.10 สำนักงานคณะกรรมการส่งเสริมการลงทุน

**3.2มอบหมายให้กำกับดูแลองค์การมหาชนและหน่วยงานของรัฐ ดังนี้**

สำนักงานส่งเสริมการจัดประชุมและนิทรรศการ (องค์การมหาชน)

**3.3** **ลงนามรับสนองพระบรมราชโองการและลงนามในประกาศสำนักนายกรัฐมนตรีที่เกี่ยวข้องกับการมีพระบรมราชโองการในเรื่องตามข้อ 3.1 – ข้อ 3.2 ยกเว้นการดำเนินการตามกรณีในข้อ1.5.1 - ข้อ 1.5.7**

**ส่วนที่5**

**4.รองนายกรัฐมนตรี(นายวิษณุ เครืองาม)**

**4.1 การมอบหมายและมอบอำนาจให้กำกับการบริหารราชการแทนนายกรัฐมนตรี ดังนี้**

4.1.1 กระทรวงวัฒนธรรม

4.1.2 กรมประชาสัมพันธ์

4.1.3 สำนักงานราชบัณฑิตยสภา

**4.2 มอบหมายและมอบอำนาจให้กำกับการบริหารราชการและสั่งและปฏิบัติราชการแทนนายกรัฐมนตรี ดังนี้**

4.2.1สำนักงานปลัดสำนักนายกรัฐมนตรี

4.2.2 สำนักงานคณะกรรมการข้าราชการพลเรือน

4.2.3 สำนักงานคณะกรรมการพัฒนาระบบราชการ

4.2.4 สำนักงานป้องกันและปราบปรามการฟอกเงิน

4.2.5 สำนักงานคณะกรรมการป้องกันและปราบปรามการทุจริต ในภาครัฐ

**4.3 มอบหมายและมอบอำนาจให้สั่งและปฏิบัติราชการแทนนายกรัฐมนตรี ดังนี้**

4.3.1 สำนักเลขาธิการคณะรัฐมนตรี

4.3.2 สำนักงานคณะกรรมการกฤษฎีกา

**4.4 มอบหมายให้กำกับดูแลองค์การมหาชนและหน่วยงานของรัฐ ดังนี้**

- สำนักงานพัฒนาพิงคนคร (องค์การมหาชน)

**4.5 การดำเนินคดีปกครอง รวมทั้งลงนามมอบอำนาจให้พนักงานอัยการดำเนินคดีปกครองกรณีที่มีการฟ้องนายกรัฐมนตรี**

**4.6 ลงนามรับสนองพระบรมราชโองการและลงนามในประกาศสำนักนายกรัฐมนตรีที่เกี่ยวข้องกับการมีพระบรมราชโองการในเรื่องตามข้อ4.1 - ข้อ 4.4ยกเว้นการดำเนินการตามกรณีในข้อ1.5.1 - ข้อ 1.5.7**

**ส่วนที่6**

**5.รองนายกรัฐมนตรี(พลเอก ฉัตรชัย สาริกัลยะ)**

**5.1 การมอบหมายและมอบอำนาจให้กำกับการบริหารราชการแทนนายกรัฐมนตรี ดังนี้**

5.1.1 กระทรวงการพัฒนาสังคมและความมั่นคงของมนุษย์

5.1.2 กระทรวงสาธารณสุข

5.1.3 สำนักงานพระพุทธศาสนาแห่งชาติ

5.1.4 สำนักงานคณะกรรมการคุ้มครองผู้บริโภค

**5.2 มอบหมายและมอบอำนาจให้กำกับการบริหารราชการและสั่งและปฏิบัติราชการแทนนายกรัฐมนตรี ดังนี้**

- สำนักงานบริหารจัดการทรัพยากรน้ำแห่งชาติ

**5.3 มอบหมายให้กำกับดูแลองค์การมหาชนและหน่วยงานของรัฐ ดังนี้**

- องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)

**5.4 ลงนามรับสนองพระบรมราชโองการและลงนามในประกาศสำนักนายกรัฐมนตรีที่เกี่ยวข้องกับการมีพระบรมราชโองการในเรื่องตามข้อ5.1 – 5.3 ยกเว้น การดำเนินการตามกรณีในข้อ1.5.1 - ข้อ 1.5.7**

**ส่วนที่7**

**6.รัฐมนตรีประจำสำนักนายกรัฐมนตรี (นายสุวพันธุ์ ตันยุวรรธนะ)**

6.1 **การมอบหมายและมอบอำนาจให้สั่งและปฏิบัติราชการแทนนายกรัฐมนตรี ดังนี้**

6.1.1 สำนักงานคณะกรรมการคุ้มครองผู้บริโภค

6.1.2 สำนักงานพระพุทธศาสนาแห่งชาติ

6.1.3 สำนักงานราชบัณฑิตยสภา

**6.2 การมอบหมายให้กำกับดูแลองค์การมหาชนและหน่วยงานของรัฐดังนี้**

6.2.1 กองทุนหมู่บ้านและชุมชนเมืองแห่งชาติ

6.2.2 สำนักงานคณะกรรมการสุขภาพแห่งชาติ

**ส่วนที่8**

**7.รัฐมนตรีประจำสำนักนายกรัฐมนตรี (นายกอบศักดิ์ ภูตระกูล)**

**7.1 การมอบหมายและมอบอำนาจให้สั่งและปฏิบัติราชการแทนนายกรัฐมนตรี ดังนี้**

7.1.1 กรมประชาสัมพันธ์

7.1.2 สำนักงานคณะกรรมการพัฒนาการเศรษฐกิจและสังคมแห่งชาติ

7.1.3 สำนักงานคณะกรรมการส่งเสริมการลงทุน

7.1.4 สำนักงานคณะกรรมการวิจัยแห่งชาติ

**7.2 มอบหมายให้กำกับดูแลรัฐวิสาหกิจดังนี้**

-บริษัท อสมท จำกัด (มหาชน)

**7.3 การมอบหมายให้กำกับดูแลองค์การมหาชนและหน่วยงานของรัฐดังนี้**

- สำนักงานส่งเสริมวิสาหกิจขนาดกลางและขนาดย่อม

**ส่วนที่9**

**8.** ผู้ปฏิบัติหน้าที่รองนายกรัฐมนตรีที่กำกับการบริหารราชการส่วนราชการรัฐวิสาหกิจองค์การมหาชน หรือหน่วยงานของรัฐย่อมมีอำนาจให้ความเห็นชอบและลงนามในประกาศสำนักนายกรัฐมนตรี หรือประกาศเกี่ยวกับเรื่องของหน่วยงานนั้นๆดังนี้

8.1 การแต่งตั้งบุคคลหรือกรรมการในหน่วยงานของรัฐหรือรัฐวิสาหกิจนั้น

8.2 การขอพระราชทานเครื่องราชอิสริยาภรณ์แก่ชาวต่างประเทศ

**ยกเว้น**เป็นเรื่องระดับผู้นำรัฐบาลหรือประมุขของรัฐต่างประเทศ

8.3 การให้ความเห็นชอบในการรับเครื่องราชอิสริยาภรณ์หรือเหรียญตราจากต่างประเทศ

8.4 การประกาศภาพเครื่องหมายราชการ

**9.** ราชการที่ผู้ปฏิบัติหน้าที่รองนายกรัฐมนตรีได้รับมอบหมายและมอบอำนาจตามคำสั่งนี้ หากผู้ปฏิบัติหน้าที่รองนายกรัฐมนตรีพิจารณาเห็นว่าเป็นเรื่องสำคัญและอาจมีผลกระทบต่อความสงบเรียบร้อยของประชาชนเป็นส่วนรวมหรือต้องสั่งการแก่หลายส่วนราชการหรือหลายรัฐวิสาหกิจแต่บางส่วนมิได้อยู่ในอำนาจหน้าที่กำกับการบริหารราชการของผู้ปฏิบัติหน้าที่รองนายกรัฐมนตรีผู้หนึ่งผู้ใดโดยตรง ให้นำเสนอนายกรัฐมนตรีเพื่อวินิจฉัยสั่งการ

**10.** เมื่อผู้ปฏิบัติหน้าที่รองนายกรัฐมนตรีได้ดำเนินการตามที่ได้รับมอบหมายและมอบอำนาจแล้ว ให้รายงานนายกรัฐมนตรีทราบเป็นระยะตามความเหมาะสม

**11.** ในการปฏิบัติหน้าที่รองนายกรัฐมนตรีตามที่ได้รับมอบหมายและมอบอำนาจตามคำสั่งนี้ ให้ผู้ปฏิบัติหน้าที่รองนายกรัฐมนตรี บริหารราชการโดยมุ่งมั่นจะสร้างความสามัคคี ปรองดอง ให้เกิดขึ้นในสังคมไทย ซึ่งจะนำไปสู่ความร่วมมือกันในการพัฒนาเศรษฐกิจ สังคม และการเมืองการปกครองของประเทศให้ก้าวหน้าเพื่อประโยชน์สุขของประชาชนชาวไทยทุกคน

ทั้งนี้ ตั้งแต่วันที่ 4 ธันวาคม พ.ศ. 2560 เป็นต้นไป

# 3. คำสั่งสำนักนายกรัฐมนตรี ที่ 324 /2560 เรื่องมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรี ปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสำนักนายกรัฐมนตรี

ตามที่ได้มีคำสั่งสำนักนายกรัฐมนตรี ที่ 310/2559 เรื่องมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสำนักนายกรัฐมนตรี ลงวันที่ 24 ธันวาคม 2559 คำสั่งสำนักนายกรัฐมนตรี ที่ 38/2560 เรื่อง ปรับปรุงคำสั่งการมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติหน้าที่ประธานกรรมการ และรองประธานกรรมการ ในคณะกรรมการ ต่าง ๆ ตามกฎหมาย และระเบียบสำนักนายกรัฐมนตรี ลงวันที่ 24 มกราคม 2560 และคำสั่งสำนักนายกรัฐมนตรี ที่ 299/2560 เรื่อง มอบหมายและมอบอำนาจให้รองนายกรัฐมนตรีปฏิบัติหน้าที่ประธานกรรมการในคณะกรรมการตามกฎหมายเพิ่มเติม ลงวันที่ 8 พฤศจิกายน 2560 นั้น

อาศัยอำนาจตามความในมาตรา 10 และมาตรา 15 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 11 และมาตรา 12 แห่งพระราชบัญญัติระเบียบบริหารราชการแผ่นดิน พ.ศ. 2534 และมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอำนาจ พ.ศ. 2550 จึงให้ยกเลิกคำสั่งสำนักนายกรัฐมนตรี ที่ 310/2559 ลงวันที่ 24 ธันวาคม 2559 คำสั่งสำนักนายกรัฐมนตรี ที่ 38/2560 ลงวันที่ 24 มกราคม 2560 และคำสั่งสำนักนายกรัฐมนตรีที่ 299/2560 ลงวันที่ 8 พฤศจิกายน 2560 และมีคำสั่งมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสำนักนายกรัฐมนตรี ดังต่อไปนี้

**ส่วนที่ 1**

**1.รองนายกรัฐมนตรี(พลเอก ประวิตร วงษ์สุวรรณ)**

**1.1 การมอบหมายและมอบอำนาจให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้**

1.1.1 คณะกรรมการข้าราชการตำรวจ

1.1.2 คณะกรรมการอำนวยการรักษาความมั่นคงภายในราชอาณาจักร

1.1.3 คณะกรรมการบริหารสถานการณ์ฉุกเฉิน

1.1.4 คณะกรรมการป้องกันและบรรเทาสาธารณภัยแห่งชาติ

1.1.5 คณะกรรมการพิจารณาการเสนอขอพระราชทานเครื่องราช อิสริยาภรณ์อันเป็นที่สรรเสริญยิ่งดิเรกคุณาภรณ์

1.1.6 คณะกรรมการป้องกันและปราบปรามการค้ามนุษย์

1.1.7 คณะกรรมการประสานและกำกับการดำเนินงานป้องกันและปราบปรามการค้ามนุษย์

1.1.8 คณะกรรมการสิ่งแวดล้อมแห่งชาติ

1.1.9 คณะกรรมการยุทธศาสตร์ด้านการพัฒนาจังหวัดชายแดนภาคใต้

1.1.10 คณะกรรมการนโยบายและแผนการบริหารจัดการทรัพยากรทางทะเลและชายฝั่ง

1.1.11 คณะกรรมการกำลังพลสำรอง

1.1.12 คณะกรรมการการกีฬาแห่งประเทศไทย

1.1.13 คณะกรรมการบริหารกองทุนพัฒนาการกีฬาแห่งชาติ

**1.2 การมอบหมายและมอบอำนาจให้ปฏิบัติหน้าที่รองประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้**

1.2.1 รองประธานสภาความมั่นคงแห่งชาติ

1.2.2 รองประธานกรรมการในคณะกรรมการนโยบายตำรวจแห่งชาติ

**1.3 การมอบหมายและมอบอำนาจให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

1.3.1 คณะกรรมการบริหารระบบการเตือนภัยพิบัติแห่งชาติ

1.3.2 คณะกรรมการกำกับและติดตามการปฏิบัติราชการในภูมิภาค

1.3.3 คณะกรรมการนโยบายและอำนวยการพัฒนาเพื่อเสริมความมั่นคงของชาติ

1.3.4 คณะกรรมการนโยบายปาล์มน้ำมันแห่งชาติ

1.3.5 คณะกรรมการแก้ไขปัญหาการบุกรุกที่ดินของรัฐ

1.3.6 คณะกรรมการอนุรักษ์และพัฒนากรุงรัตนโกสินทร์และเมืองเก่า

1.3.7 คณะกรรมการนโยบายการเปลี่ยนแปลงสภาพภูมิอากาศ แห่งชาติ

1.3.8 คณะกรรมการป้องกันอุบัติภัยแห่งชาติ

1.3.9 คณะกรรมการกำหนดนโยบายและกำกับดูแลกิจการประปาแห่งชาติ

1.3.10 คณะกรรมการนโยบายการป้องกันและลดอุบัติเหตุทางถนนแห่งชาติ

1.3.11 คณะกรรมการพัฒนาพื้นที่โดยรอบท่าอากาศยานสุวรรณภูมิ

1.3.12 คณะกรรมการพัฒนาแรงงานและประสานงานการฝึกอบรมอาชีพแห่งชาติ

1.3.13 คณะกรรมการพิจารณาการเสนอขอพระราชทานเครื่องราช อิสริยาภรณ์ชั้นสายสะพาย

1.3.14 คณะกรรมการบริหารการพัฒนาพื้นที่ในเขตพัฒนาเศรษฐกิจพิเศษ

1.3.15 คณะกรรมการกองทุนพัฒนาบทบาทสตรี

1.3.16 คณะกรรมการแห่งชาติว่าด้วยอนุสัญญาคุ้มครองมรดกโลก

**1.4 การมอบหมายและมอบอำนาจให้ปฏิบัติหน้าที่รองประธานกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

- รองประธานกรรมการในคณะกรรมการนโยบายที่ดินแห่งชาติ

**ส่วนที่ 2**

**2.รองนายกรัฐมนตรี(พลอากาศเอก ประจิน จั่นตอง)**

**2.1 การมอบหมายและมอบอำนาจให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้**

2.1.1 คณะกรรมการป้องกันและปราบปรามยาเสพติด

2.1.2 คณะกรรมการคดีพิเศษ

2.1.3 คณะกรรมการพัฒนาการบริหารงานยุติธรรมแห่งชาติ

2.1.4 สภาลูกเสือไทย

**2.2 การมอบหมายและมอบอำนาจให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

2.2.1 คณะกรรมการดิจิทัลเพื่อเศรษฐกิจและสังคมแห่งชาติ

2.2.2 คณะกรรมการนโยบายอวกาศแห่งชาติ

2.2.3. คณะกรรมการเสริมสร้างความสมานฉันท์แห่งชาติ

2.2.4 คณะกรรมการพัฒนาระบบการติดตามคนหายและการพิสูจน์ศพนิรนาม

2.2.5 คณะกรรมการพัฒนาเด็กปฐมวัยแห่งชาติ

2.2.6 คณะกรรมการส่งเสริมสังคมแห่งการเรียนรู้และคุณภาพเยาวชน

2.2.7 คณะกรรมการนโยบายกองทุนตั้งตัวได้

**ส่วนที่ 3**

**3.รองนายกรัฐมนตรี(นายสมคิด จาตุศรีพิทักษ์)**

**3.1 การมอบหมายและมอบอำนาจให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้**

3.1.1 คณะกรรมการจัดระบบการจราจรทางบก

3.1.2 คณะกรรมการส่งเสริมการพาณิชยนาวี

3.1.3 คณะกรรมการพลังงานนิวเคลียร์เพื่อสันติ

3.1.4 คณะกรรมการการมาตรฐานแห่งชาติ

3.1.5คณะกรรมการนโยบายการให้เอกชนร่วมลงทุนในกิจการของรัฐ

3.1.6 คณะกรรมการนโยบายการท่องเที่ยวแห่งชาติ

3.1.7 คณะกรรมการกองทุนฟื้นฟูและพัฒนาเกษตรกร

3.1.8 คณะกรรมการส่งเสริมวิสาหกิจชุมชม

**3.2 การมอบหมายและมอบอำนาจให้ปฏิบัติหน้าที่ประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

3.2.1 คณะกรรมการอำนวยการหนึ่งตำบลหนึ่งผลิตภัณฑ์แห่งชาติ

3.2.2 คณะกรรมการภูมิสารสนเทศแห่งชาติ

3.2.3 คณะกรรมการบริหารการพัฒนาพื้นที่พิเศษถนนราชดำเนิน

3.2.4 คณะกรรมการอำนวยการจัดระบบศูนย์ราชการ

3.2.5 คณะกรรมการบริหารสินเชื่อเกษตรแห่งชาติ

3.2.6 คณะกรรมการช่วยเหลือเกษตรกรและผู้ยากจน

3.2.7 คณะกรรมการนโยบายและมาตรการช่วยเหลือเกษตรกร

3.2.8 คณะกรรมการพัฒนาระบบการบริหารจัดการขนส่งสินค้าและบริการของประเทศ

3.2.9 คณะกรรมการว่าด้วยการประสานงานในการบังคับใช้กฎหมาย เพื่อป้องปรามการละเมิดทรัพย์สินทางปัญญา

3.2.10 คณะกรรมการพัฒนาอุตสาหกรรมแห่งชาติ

3.2.11 คณะกรรมการประสานการบริการด้านการลงทุน

**3.3 การมอบหมายและมอบอำนาจให้ปฏิบัติหน้าที่รองประธานกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

3.3.1 รองประธานกรรมการในคณะกรรมการนโยบายปาล์มน้ำมันแห่งชาติ

3.3.2 รองประธานกรรมการในคณะกรรมการนโยบายอวกาศแห่งชาติ

3.3.3 รองประธานกรรมการ คนที่ 1 ในคณะกรรมการเพื่อการพัฒนาที่ยั่งยืน

3.3.4 รองประธานกรรมการในคณะกรรมการบริหารการพัฒนาพื้นที่ในเขตพัฒนาเศรษฐกิจพิเศษ

3.3.5 รองประธานกรรมการในคณะกรรมการนโยบายเศรษฐกิจ ระหว่างประเทศ

3.3.6 รองประธานกรรมการในคณะกรรมการพัฒนาการค้าระหว่างประเทศ

**ส่วนที่ 4**

**4.รองนายกรัฐมนตรี(นายวิษณุ เครืองาม)**

**4.1 การมอบหมายและมอบอำนาจให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

4.1.1 คณะกรรมการการกระจายอำนาจให้แก่องค์กรปกครองส่วนท้องถิ่น

4.1.2 คณะกรรมการกฤษฎีกา

4.1.3 คณะกรรมการข้าราชการพลเรือน

4.1.4 คณะกรรมการพัฒนาระบบราชการ

4.1.5 คณะกรรมการพัฒนาและส่งเสริมองค์การมหาชน

4.1.6 คณะกรรมการภาพยนตร์และวีดิทัศน์แห่งชาติ

4.1.7 คณะกรรมการวัฒนธรรมแห่งชาติ

4.1.8 คณะกรรมการกองทุนพัฒนาสื่อปลอดภัยและสร้างสรรค์

**4.2 การมอบหมายและมอบอำนาจให้ปฏิบัติหน้าที่รองประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

4.2.1 รองประธานกรรมการในคณะกรรมการจัดระบบการจราจรทางบก

4.2.3 อุปนายกสภาลูกเสือไทย

**4.3 การมอบหมายและมอบอำนาจให้ปฏิบัติหน้าที่ประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

4.3.1 คณะกรรมการประชาสัมพันธ์แห่งชาติ

4.3.2 คณะกรรมการเอกลักษณ์ของชาติ

4.3.3 คณะกรรมการการจัดการเรื่องราวร้องทุกข์

4.3.4 คณะกรรมการบริหารพนักงานราชการ

4.3.5 คณะกรรมการพัฒนาสื่อปลอดภัยและสร้างสรรค์แห่งชาติ

**ส่วนที่ 5**

**5.รองนายกรัฐมนตรี(พลเอก ฉัตรชัย สาริกัลยะ)**

**5.1 การมอบหมายและมอบอำนาจให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

5.1.1 คณะกรรมการผู้สูงอายุแห่งชาติ

5.1.2 คณะกรรมการส่งเสริมการจัดสวัสดิการสังคมแห่งชาติ

5.1.3 คณะกรรมการส่งเสริมการพัฒนาเด็กและเยาวชนแห่งชาติ

5.1.4 คณะกรรมการส่งเสริมและพัฒนาคุณภาพชีวิตคนพิการ

5.1.5 คณะกรรมการนโยบายเครื่องดื่มแอลกอฮอล์แห่งชาติ

5.1.6 คณะกรรมการสุขภาพจิตแห่งชาติ

5.1.7 คณะกรรมการอาหารแห่งชาติ

5.1.8 คณะกรรมการสุขภาพแห่งชาติ

5.1.9 คณะกรรมการกองทุนสนับสนุนการสร้างเสริมสุขภาพ

5.1.11 คณะกรรมการป้องกันและแก้ไขปัญหาการตั้งครรภ์ในวัยรุ่น

5.1.12 คณะกรรมการส่งเสริมความเท่าเทียมระหว่างเพศ

**5.2 การมอบหมายและมอบอำนาจให้ปฏิบัติหน้าที่รองประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

5.2.1 รองประธานกรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้

5.2.2 รองประธานกรรมการในคณะกรรมการป้องกันและปราบปราม

การค้ามนุษย์

5.2.3 รองประธานกรรมการในคณะกรรมการสิ่งแวดล้อมแห่งชาติ

**5.3 การมอบหมายและมอบอำนาจให้ปฏิบัติหน้าที่ประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

5.3.1 คณะกรรมการสร้างเสริมกิจการเพื่อสังคมแห่งชาติ

5.3.2 คณะกรรมการนโยบายและยุทธศาสตร์การพัฒนาสถานภาพสตรีแห่งชาติ

5.3.3 คณะกรรมการนโยบายและยุทธศาสตร์ครอบครัวแห่งชาติ

5.3.4 คณะกรรมการนโยบายที่อยู่อาศัยแห่งชาติ

5.3.5 คณะกรรมการส่งเสริมและพัฒนาองค์กรภาคประชาสังคม

5.3.6 คณะกรรมการแห่งชาติว่าด้วยการป้องกันและแก้ไขปัญหาเอดส์

5.3.7 คณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์

5.3.8 คณะกรรมการพัฒนาระบบยาแห่งชาติ

5.3.9 คณะกรรมการวัคซีนแห่งชาติ

5.3.10 คณะกรรมการทรัพยากรน้ำแห่งชาติ

**ส่วนที่ 6**

**6.รัฐมนตรีประจำสำนักนายกรัฐมนตรี (นายสุวพันธุ์ ตันยุวรรธนะ)**

**6.1 การมอบหมายและมอบอำนาจให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

6.1.1 คณะกรรมการคุ้มครองผู้บริโภค

6.1.2 คณะกรรมการข้อมูลข่าวสารของราชการ

6.1.3 คณะกรรมการกองทุนหมู่บ้านและชุมชนเมืองแห่งชาติ

**6.2 การมอบหมายและมอบอำนาจให้ปฏิบัติหน้าที่รองประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้**

- รองประธานกรรมการในคณะกรรมการพัฒนาระบบราชการ

**6.3 การมอบหมายและมอบอำนาจให้ปฏิบัติหน้าที่กรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้**

- กรรมการในคณะกรรมการป้องกันและปราบปรามยาเสพติด

**6.4 การมอบหมายและมอบอำนาจให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

6.4.1 คณะกรรมการกองทุนเงินช่วยเหลือผู้ประสบสาธารณภัยสำนักนายกรัฐมนตรี

6.4.2 คณะกรรมการควบคุมการเรี่ยไรของหน่วยงานของรัฐ

6.4.3 คณะกรรมการนโยบายรักษาความปลอดภัยแห่งชาติ

6.4.4 คณะกรรมการพิจารณาการเสนอขอพระราชทานเครื่องราช อิสริยาภรณ์ชั้นต่ำกว่าสายสะพาย

6.4.5 คณะกรรมการส่งเสริมคุณธรรมแห่งชาติ

**6.5 การมอบหมายและมอบอำนาจให้ปฏิบัติหน้าที่รองประธานกรรมการ ในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

6.5.1 รองประธานกรรมการในคณะกรรมการเอกลักษณ์ของชาติ

6.5.2 รองประธานกรรมการในคณะกรรมการการจัดการเรื่องราวร้องทุกข์

6.5.3 รองประธานกรรมการในคณะกรรมการสร้างเสริมกิจการเพื่อสังคมแห่งชาติ

6.5.4 รองประธานกรรมการ คนที่ 1 ในคณะกรรมการส่งเสริมและพัฒนาองค์กรภาคประชาสังคม

**6.6 การมอบหมายและมอบอำนาจให้ปฏิบัติหน้าที่กรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

- กรรมการในคณะกรรมการบริหารการพัฒนาพื้นที่พิเศษถนนราชดำเนิน

**ส่วนที่ 7**

**7. รัฐมนตรีประจำสำนักนายกรัฐมนตรี (นายกอบศักดิ์ ภูตระกูล)**

**7.1 การมอบหมายและมอบอำนาจให้ปฏิบัติหน้าที่รองประธานกรรมการ ในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

7.1.1 รองประธานกรรมการในคณะกรรมการประชาสัมพันธ์แห่งชาติ

7.1.2 รองประธานกรรมการ คนที่ 2 ในคณะกรรมการเพื่อการพัฒนาที่ยั่งยืน

7.1.3 รองประธานกรรมการในคณะกรรมการบริหารสินเชื่อเกษตรแห่งชาติ

**7.2 การมอบหมายและมอบอำนาจให้ปฏิบัติหน้าที่กรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้**

- กรรมการในคณะกรรมการประสานการบริการด้านการลงทุน

**ส่วนที่ 8**

**8.** ให้รองนายกรัฐมนตรีหรือรัฐมนตรีประจำสำนักนายกรัฐมนตรี ที่สั่งและปฏิบัติราชการแทนนายกรัฐมนตรีในส่วนราชการใดเป็นประธาน อ.ก.พ. ทำหน้าที่ อ.ก.พ. กระทรวงของส่วนราชการนั้นด้วย ยกเว้น อ.ก.พ. สำนักนายกรัฐมนตรี ให้รองนายกรัฐมนตรี (นายวิษณุ เครืองาม)เป็นประธาน

**9.** เมื่อรองนายกรัฐมนตรีหรือรัฐมนตรีประจำสำนักนายกรัฐมนตรีได้ดำเนินการตามที่ได้รับมอบหมายและมอบอำนาจแล้ว ให้รายงานนายกรัฐมนตรีทราบทุกสามสิบวัน

**10.** ให้รองนายกรัฐมนตรีหรือรัฐมนตรีประจำสำนักนายกรัฐมนตรีที่ได้รับมอบหมายให้ปฏิบัติหน้าที่ประธานกรรมการในคณะกรรมการตามระเบียบสำนักนายกรัฐมนตรีในคำสั่งนี้พิจารณาความจำเป็นและความเหมาะสมในการยุบเลิกคณะกรรมการดังกล่าว หากเห็นว่าหมดความจำเป็นหรือซ้ำซ้อนกับภารกิจของหน่วยงานอื่นหรืออาจยุบรวมคณะกรรมการชุดต่าง ๆ เข้าด้วยกัน หรือปรับปรุงองค์ประกอบและอำนาจหน้าที่ของคณะกรรมการดังกล่าวโดยการยกเลิกหรือแก้ไขเพิ่มเติมระเบียบสำนักนายกรัฐมนตรีที่เกี่ยวข้อง หรือจัดทำระเบียบสำนักนายกรัฐมนตรีขึ้นใหม่โดยยึดหลักการมีผู้รับผิดชอบภารกิจอย่างชัดแจ้ง การไม่ปฏิบัติงานซ้ำซ้อนกัน และการบูรณาการภารกิจให้เกิดการประสานและสอดคล้องรองรับกัน แล้วเสนอผลการพิจารณาและข้อเสนอแนะ ตลอดจนร่างระเบียบสำนักนายกรัฐมนตรีที่ขอแก้ไขเพิ่มเติมหรือจัดทำขึ้นใหม่ต่อคณะรัฐมนตรี ในกรณีที่เห็นควรให้คงระเบียบสำนักนายกรัฐมนตรีนั้น ๆ ไว้ตามเดิมให้รายงานเหตุผลและความจำเป็นด้วยเช่นกัน

ทั้งนี้ ตั้งแต่วันที่ 4 ธันวาคม พ.ศ. 2560เป็นต้นไป

**4. คำสั่งสำนักนายกรัฐมนตรี ที่ 325 /2560 เรื่อง มอบหมายให้รองนายกรัฐมนตรีและรัฐมนตรีประจำสำนักนายกรัฐมนตรีกำกับและติดตามการปฏิบัติราชการกลุ่มจังหวัดแบบบูรณาการ**

ตามที่ได้มีระเบียบสำนักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ. 2560 และมีประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการ เรื่อง การจัดตั้งกลุ่มจังหวัดและกำหนดจังหวัดที่เป็นศูนย์ปฏิบัติการของกลุ่มจังหวัด (ฉบับที่ 3) ลงวันที่ 16 พฤศจิกายน 2560 นั้น

## **อาศัยอำนาจตามความในมาตรา 10 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 11 แห่งพระราชบัญญัติระเบียบบริหารราชการแผ่นดิน พ.ศ. 2534 และมาตรา 38แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 นายกรัฐมนตรีจึงมีคำสั่งมอบหมายให้ รองนายกรัฐมนตรี และรัฐมนตรีประจำสำนักนายกรัฐมนตรี กำกับและติดตามการปฏิบัติราชการ ภาคและกลุ่มจังหวัดแบบบูรณาการ ดังต่อไปนี้**

**1. ภาคและกลุ่มจังหวัด**

**1.1รองนายกรัฐมนตรี(พลเอก ประวิตร วงษ์สุวรรณ)** กำกับและติดตามการปฏิบัติราชการภาคกลาง ดังนี้

1) กลุ่มจังหวัดภาคกลางตอนบน ประกอบด้วย จังหวัดชัยนาท จังหวัดพระนครศรีอยุธยา จังหวัดลพบุรี จังหวัดสระบุรี จังหวัดสิงห์บุรี และจังหวัดอ่างทอง

2) กลุ่มจังหวัดภาคกลางปริมณฑล ประกอบด้วย จังหวัดนนทบุรี จังหวัดปทุมธานี จังหวัดนครปฐม และจังหวัดสมุทรปราการ

3) กลุ่มจังหวัดภาคกลางตอนล่าง 1 ประกอบด้วย จังหวัดกาญจนบุรี จังหวัดราชบุรี และจังหวัดสุพรรณบุรี

4) กลุ่มจังหวัดภาคกลางตอนล่าง 2 ประกอบด้วย จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม และจังหวัดสมุทรสาคร

**1.2รองนายกรัฐมนตรี(พลอากาศเอก ประจิน จั่นตอง)** กำกับและติดตามการปฏิบัติราชการภาคตะวันออกเฉียงเหนือ ดังนี้

1) กลุ่มจังหวัดภาคตะวันออกเฉียงเหนือตอนบน 1 ประกอบด้วย จังหวัดบึงกาฬจังหวัดเลย จังหวัดหนองคายจังหวัดหนองบัวลำภู และจังหวัดอุดรธานี

2) กลุ่มจังหวัดภาคตะวันออกเฉียงเหนือตอนบน 2 ประกอบด้วย จังหวัดนครพนม จังหวัดมุกดาหาร และจังหวัดสกลนคร

3) กลุ่มจังหวัดภาคตะวันออกเฉียงเหนือตอนกลาง ประกอบด้วย จังหวัดกาฬสินธุ์ จังหวัดขอนแก่น จังหวัดมหาสารคาม และจังหวัดร้อยเอ็ด

4) กลุ่มจังหวัดภาคตะวันออกเฉียงเหนือตอนล่าง 1 ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์

5) กลุ่มจังหวัดภาคตะวันออกเฉียงเหนือตอนล่าง 2 ประกอบด้วย จังหวัดอำนาจเจริญ จังหวัดยโสธร จังหวัดศรีสะเกษ และจังหวัดอุบลราชธานี

**1.3 รองนายกรัฐมนตรี(นายสมคิด จาตุศรีพิทักษ์)** กำกับและติดตาม การปฏิบัติราชการภาคตะวันออก ดังนี้

1) กลุ่มจังหวัดภาคตะวันออก 1 ประกอบด้วย จังหวัดฉะเชิงเทรา จังหวัดชลบุรี และจังหวัดระยอง

2) กลุ่มจังหวัดภาคตะวันออก 2 ประกอบด้วย จังหวัดจันทบุรี จังหวัดตราด จังหวัดนครนายก จังหวัดปราจีนบุรี และจังหวัดสระแก้ว

**1.4 รองนายกรัฐมนตรี(นายวิษณุ เครืองาม)**กำกับและติดตามการปฏิบัติราชการภาคเหนือ ดังนี้

1) กลุ่มจังหวัดภาคเหนือตอนบน 1 ประกอบด้วย จังหวัดเชียงใหม่ จังหวัดแม่ฮ่องสอน จังหวัดลำปาง และจังหวัดลำพูน

2) กลุ่มจังหวัดภาคเหนือตอนบน 2 ประกอบด้วย จังหวัดเชียงราย จังหวัดน่าน จังหวัดพะเยา และจังหวัดแพร่

3) กลุ่มจังหวัดภาคเหนือตอนล่าง 1 ประกอบด้วย จังหวัดตาก จังหวัดพิษณุโลก จังหวัดเพชรบูรณ์ จังหวัดสุโขทัย และจังหวัดอุตรดิตถ์

4) กลุ่มจังหวัดภาคเหนือตอนล่าง 2 ประกอบด้วย จังหวัดกำแพงเพชร จังหวัดนครสวรรค์ จังหวัดพิจิตร และจังหวัดอุทัยธานี

**1.5 รองนายกรัฐมนตรี(พลเอก ฉัตรชัย สาริกัลยะ)**กำกับและติดตามการปฏิบัติราชการภาคใต้และภาคใต้ชายแดน ดังนี้

1) กลุ่มจังหวัดภาคใต้ฝั่งอ่าวไทย ประกอบด้วย จังหวัดชุมพร จังหวัดนครศรีธรรมราช จังหวัดพัทลุง จังหวัดสุราษฎร์ธานี และจังหวัดสงขลา

2) กลุ่มจังหวัดภาคใต้ฝั่งอันดามัน ประกอบด้วยจังหวัดกระบี่ จังหวัดตรัง จังหวัดพังงา จังหวัดภูเก็ต จังหวัดระนอง และจังหวัดสตูล

3) กลุ่มจังหวัดภาคใต้ชายแดนประกอบด้วย จังหวัดนราธิวาส จังหวัดปัตตานี และจังหวัดยะลา

**1.6 รัฐมนตรีประจำสำนักนายกรัฐมนตรี (นายสุวพันธ์ ตันยุวรรธนะ)**ช่วยปฏิบัติงานในการกำกับและติดตามการปฏิบัติราชการของรองนายกรัฐมนตรี(พลเอก ฉัตรชัย สาริกัลยะ) ในกลุ่มจังหวัดภาคใต้ชายแดนประกอบด้วย จังหวัดนราธิวาส จังหวัดปัตตานี และจังหวัดยะลา

**1.7.** **รัฐมนตรีประจำสำนักนายกรัฐมนตรี (นายกอบศักดิ์ ภูตระกูล)** ช่วยปฏิบัติงานในการกำกับและติดตามการปฏิบัติราชการของรองนายกรัฐมนตรี(พลอากาศเอก ประจิน จั่นตอง) ในกลุ่มจังหวัดแบบบูรณาการ ดังนี้

1) กลุ่มจังหวัดภาคตะวันออกเฉียงเหนือตอนล่าง 1 ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์

2) กลุ่มจังหวัดภาคตะวันออกเฉียงเหนือตอนล่าง 2 ประกอบด้วย จังหวัดอำนาจเจริญ จังหวัดยโสธร จังหวัดศรีสะเกษ และจังหวัดอุบลราชธานี

**2.** ให้รองนายกรัฐมนตรีรายงานปัญหาอุปสรรค แนวทางการแก้ไข ตลอดจนข้อเสนอแนะต่าง ๆ อันเนื่องจากการกำกับและติดตามการปฏิบัติราชการภาคในความรับผิดชอบ ต่อนายกรัฐมนตรี

**3.**  ให้ผู้ว่าราชการจังหวัดผู้ตรวจราชการกระทรวง และหัวหน้าส่วนราชการ ในจังหวัดที่เกี่ยวข้องเสนอข้อมูล อำนวยความสะดวก และให้ความร่วมมือในการปฏิบัติหน้าที่ตามคำสั่งนี้ด้วย

ทั้งนี้ ตั้งแต่วันที่ 4 ธันวาคม พ.ศ. 2560เป็นต้นไป

…………………